Prikljutsjenija pingvinjonka Lolo

Prikljutsjenija pingvinjonka Lolo (originaltittel: Приключения пингвинёнка Лоло) er en sovjetisk-japansk film fra 1986, regissert av Kenjirō Yoshida og Genandij Sokolskij.

Handling 
Historien begynner med at vinteren går mot slutten, og Aurora polaris flyr over havet. En gruppe Adeliepingviner som kommer fra nord, er på vei hjem. Hunnene går på jakt, samtidig som hannene skal bygge reir. Hunnene kommer deretter tilbake for å legge eggene deres, men det er hannene som tar seg av eggene før de klekkes. Men en flokk aggressive Sørjoer truer hele tiden med å stjele pingvin-eggene. En pingvin ved navn Toto redder egget til en annen pingvin-familie, samtidig som ett av deres to egg blir stjålet fra deres eget rede.

Når kameraten hans, Lala, kommer tilbake oppdager Toto endelig at et av eggene han tok fra et nabo-rede ikke er deres. De returnerer egget til dets rettmessige eier, og tar ett egg for seg selv. Når eggene deres endelig klekkes, får Toto og Lala en nyfødt pingvin-baby som de gir navnet Lolo. Som enhver annen ung pingvin er Lolo veldig nysgjerrig, noe som kan irritere flere av de andre pingvinene. Sammen med sin beste venn Pépé er Lolo ofte på ferde gjennom naturen, og lærer om alle de andre skapningene som holder til i regionen. Etter hvert blir Lolo også venn med en tam husky-valp som heter Don, som er på vandring i Antarktis sammen med sin eier - en vitenskapsmann.

Til slutt blir imidlertid Lolo og Pepe skilt fra hjemmet sitt, og står overfor en rekke farer som angrep fra leopardsel eller spekkhoggere. Til slutt blir de tatt til fange av en stor gruppe krypskyttere, som de senere flykter fra ved hjelp av en gulltoppingvin ved navn Mak og en gammel vakthund ved navn Jack. De unge pingvinene vender hjem, bare for å oppdage at krypskytterne også har kommet for å fange alle baby-pingvinene for å selge til en dyrehage.

Skuespillere 
 Aleksey Batalov som Forteller
 Svetlana Stepchenko som Lolo
 Lyudmila Gnilova som Pépé
 Vyacheslav Nevinny som bestefar Pigo
 Lyudmila Gnilova som Nini
 Rolan Bykov som Toto
 Elena Sanaeva som Lala
 Natalya Chenchik som Mak
 Yevgeny Leonov som Jack, en sankt bernard
 Nikolai Grabbe som en vitenskapsmann
 Vladimir Soshalsky som en krypskytter
 Yuri Volyntsev som en krypskytter

Referanser

Eksterne lenker 

Sovjetiske filmer
Filmer fra 1986